**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

 Nr. 14303/8386/\_\_\_\_\_\_\_.2019

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_\_\_\_.2019**

 Ca urmare a solicitării de emitere a acordului de mediu adresate de **OMV PETROM S.A.**, cu sediul în municipiul București, sector 1, str. Coralilor, nr. 22, înregistrată la APM Dâmbovița cu nr. 14303 din 24.10.2018, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

 **APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de ***13.06.2019***, că proiectul**”*Amenajare careu foraj, foraj, echipare de suprafață conducta și LEA pentru sondele 267, 268 Colibași”***, propus a fi amplasat în comuna Ocnița, județul Dâmbovița,

* ***nu se supune evaluării adecvate/nu se supune evaluării impactului asupra corpurilor de apă;***
* ***se supune evaluării impactului asupra mediului;***

Justificarea prezentei decizii:

I. Motivele pe baza cărora s-a stabilit necesitatea efectuarii evaluării impcatului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 2, lit. e: *,,instalații industriale de suprafață pentru extracția cărbunelui, petrolului, gazelor naturale și minereurilor, precum și a șisturilor bituminoase”*;

b) s-a realizat consultarea membrilor CAT în şedinţa din data de **13.06.2019**, la sediul APM Dâmboviţa si s-a stabilit continuarea procedurii cu evaluarea impactului asupra mediului;

c) impactul realizării proiectului asupra factorilor de mediu va fi evaluat prin elaborarea Raportului la studiul de impact asupra mediului;

d) in urma mediatizării depunerii solicitării si a anunțului privind decizia etapei de încadrare nu au fost înregistrate observații, opinii sau sesizări din partea publicului, privind decizia etapei de încadrare.

**II. Motivele pe baza cărora s-a stabilit neefectuarea evaluării adecvate sunt următoarele**:

* terenul pe care se va realiza investiția este amplasat în comuna Ocnita, județul Dâmbovița; nu este amplasat intr-o arie naturala protejata de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

- Prevederile Avizului de gospodărire a apelor nr. 71 din 03.06.2019 emis de catre Administratia Nationala ”APELE ROMANE”.

*1. Caracteristicile proiectelor*

*a) mărimea proiectului*

Sondele 267, 268 Colibasi se vor fora in scopul punerii in evidenta a rezervelor de hidrocarburi de pe structura, in limita **adancimii de 2500 m**, avand ca obiectiv principal, completarea gabaritului de exploatare la nivelul complexelor Meotian II si Meotian I.

Locaţia sondelor 267, 268 se afla in extravilanul conunei Ocnita – punctul Deal, judetul Dambovita, pe un teren aflat in proprietatea privata a unor proprietari particulari. Accesul la sonde se face pe drumul pietruit, existent in zona si care are originea in drumul rutier DN 72 şi pe DJ 720, care traversează comuna.

Coordonatele sondelor:

|  |  |  |
| --- | --- | --- |
| **Nr. sondă** | **X (m)** | **Y (m)** |
| **267 Colibasi** | 389631,640 | 545247,976 |
| **268 Colibasi** | 389643,180 | 545241,956 |

Suprafața totală pe care se dorește realizarea proiectului măsoara 11831 mp.

*Executarea lucrarilor de constructii - montaj aferente amplasarii instalatiei de foraj*

 Se va adopta urmatoarul sistem rutier pentru platforma careului:

 ***STR1 + STR2 = Platforma proiectata de macadam:***

* *30 cm material granular macadam;*
* *membrana HDPE;*
* *10 cm material granular compactat.*

 Totul pe platforma pregatita pentru straturi superioare la un grad de compactare minim 98 %.

 ***STR3 + STR 4 = Platforma dalata pentru instalatie interventie:***

* dale prefabricate de 18 cm grosime;
* 5 cm nisip;
* membrana HDPE de 8 mm grosime;
* beton simplu C12/15.

Dimensiunile si amplasamentul careului sondelor s-au proiectat in functie de tipul instalatiei de foraj utilizate – **UPET – TD 200**, pozitia locatiei si relieful terenului.

 Pe aceasta suprafata nivelata si compactata se vor amplasa obiectivele:

* instalatia de foraj tip **UPET – TD 200**;
* rampa material tubular;
* 2 grup moto - pompa tip;
* habe metalice cu capacitatea de 40 mc si depozitare apa tehnologica si fluid foraj;
* rezervoare (habe) metalice pentru rezerva de apa PSI;
* baracamente;
* zona de protectie.

*Executarea lucrarilor de foraj propriu - zis*

Conform documentatiei tehnice a proiectului de foraj, pentru realizarea sondelor s-a adoptat urmatorul program de constructie:

**Coloana de ghidaj - ∅ 20 in x 100 m**, cimentata la zi – saparea si introducerea acestei coloane metalice se face prin batere (drive –in- method), cunoscuta ca metoda de ’’sapare uscata’’. Rolul acestei coloane este de a consolida zona superioară a găurii de sondă, zona în care sunt situate roci mai slabe, de a închide stratele acvifere de suprafaţă, ferindu-le de contaminare cu fluidul de foraj şi totodată de a proteja beciul fiecarei sonde şi fundaţiile instalaţiei, de infiltraţii cu fluid de foraj, care ar putea afecta rezistenţa solului.

**Coloana de ancoraj ∅ 13 3/8 in x 800 m -** are rolul de a izola formaţiunile de sare, urmand sa fie cimentată la zi.

 După tubajul şi cimentarea coloanei se va monta la gura puţului un sistem de etanşare şi o instalaţie de prevenire a erupţiilor care va asigura desfăşurarea forajului pentru faza următoare în condiţii de securitate.

 Se recomandă ca şiul acestei coloane să fie fixat într-un strat bine consolidat.

**Coloana tehnica** ∅ **10 3/4 in x 1860 m -** va fi cimentată cu nivel la zi.

**Coloana de exploatare** ∅ **7 in x 2689 m -** va fi cimentată cu nivel la zi.

 Coloana de exploatare permite executarea probelor de producţie şi exploatarea acumulărilor de hidrocarburi în condiţii de securitate.

**Lyner** ∅ **4 1/2 in x 3050 m -** va fi cimentată pana la 2700 m.

Activitatea de foraj se va desfasura cu respectarea stricta a tehnologiei si a masurilor de protecţie prevazute in proiect, astfel incat sa nu se afecteze vegetaţia, solul si aerul din afara careului sondelor.

Tehnologia de exploatare a sondelor este cea de pompaj de adancime.

Sondele 267, 268 Colibasi au caracter de *exploatare* hidrocarburi.

Careul de productie este de tip ecologic, protectia mediului fiind asigurata prin executarea:

* beciurile sondelor din beton armat C25/30 si si otel beton BST 500 Ø10mm, respectiv OB 37; dimensiuni: 2,70 m x 2,70 m x 2,80 m/beci, cu grosimea peretilor de 20 cm;
* sant betonat pentru colectarea apelor pluviale, in lungime de circa 145 m;
* haba metalica colectare ape pluviale de 40 mc;
* platforma din dale de beton pentru instalatia de interventie la sonde.

b) *cumularea cu alte proiecte* - In zona nu exista o alta propunere de proiect de investiție.

***2. Localizarea proiectelor***

*2.1. utilizarea existentă a terenului*: Investiţia este propusă spre realizare în judeţul Dâmboviţa, comuna Ocnita;

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

 c) zonele montane şi cele împădurite: nu este cazul;

 d) parcurile şi rezervaţiile naturale: nu este cazul;

 e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul

 i) peisajele cu semnificaţie istorică, culturală şi arheologică: nu este cazul;

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE** Întocmit,

 consilier Florian **STĂNCESCU**